Document ID: 32005R0289

UREDBA SVETA (ES) št. 289/2005
z dne 17. februarja 2005
o spremembah Uredbe (ES) št. 88/98 glede razširitve območja prepovedi ribarjenja z vlečno mrežo na poljske vode
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti,
ob upoštevanju predloga Komisije,
ob upoštevanju Akta o pristopu iz leta 2003 in zlasti člena 57(2) Akta,
ob upoštevanju naslednjega:
(1)
Mednarodna komisija za ribištvo v Baltskem morju je dne 21. septembra 1991 sprejela priporočilo o prepovedi ribolova z vlečnimi mrežami na planoti Oderbank. To priporočilo je bilo v zakonodaji Skupnosti izvedeno s členom 8(3) Uredbe Sveta (ES) št. 88/98 z dne 18. decembra 1997 o določitvi nekaterih tehničnih ukrepov za ohranitev ribolovnih virov v vodah Baltskega morja, Beltov in Øresunda (1)
(2)
Z vidika pristopa Poljske k Evropski uniji je treba geografsko območje, v katerem velja prepoved ribarjenja z vlečno mrežo, razširiti na poljske vode.
(3)
Zato je treba Uredbo (ES) št. 88/98 ustrezno spremeniti -
SPREJEL NASLEDNJO UREDBO:
Člen 1
Členu 8(3) Uredbe (ES) št. 88/98 se nadomesti z naslednjim:
„3. Vse leto je prepovedano ribariti s katero koli vlečno mrežo, dansko potegalko in podobno mrežo na zemljepisnem območju, omejenem s črto, ki povezuje naslednje koordinate:
54° 23′ S, 14° 35′ V
54° 21′ S, 14° 40′ V
54° 17′ S, 14° 33′ V
54° 07′ S, 14° 25′ V
54° 10′ S, 14° 21′ V
54° 14′ S, 14° 25′ V
54° 17′ S, 14° 17′ V
54° 24′ S, 14° 11′ V
54° 27′ S, 14° 25′ V
54° 23′ S, 14° 35′ V“.
Člen 2
Ta uredba začne veljati tretji dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 17. februarja 2005

Labels: 18
6